***17. Napirendi pont***

***ELŐTERJESZTÉS***

***Csabdi Község Önkormányzat Képviselő-testületének***

***2022. május 25. napjára összehívott***

***soros, nyílt ülésére***

***Az előterjesztés címe és tárgya:***

***Zártkertek infrastrukturális fejlesztése 2021. pályázat keretében elvégzendő útfelújítási munkálatok elvégzésére kivitelező kiválasztása***

***A tárgykört rendező jogszabály:***

* *Magyarország helyi önkormányzatairól szóló 2011. évi CLXXXIX. törvény*
* *az államháztartásról szóló 2011. évi CXCV. törvény (a továbbiakban: Áht.)*
* *az államháztartásról szóló törvény végrehajtásáról szóló 368/2011.(XII.31.) Korm. rendelet (a továbbiakban: Ávr.)*

***Előterjesztő:*** *Huszárovics Antal polgármester*

***Az előterjesztést készítette:*** *Magyar Judit pályázati ügyintéző*

***Tisztelt Képviselő-testület!***

*Tájékoztatom a Képviselő-testületet, hogy a „Zártkertek infrastrukturális fejlesztése 2021.” pályázat keretében elvégzendő útfelújítási munkálatok elvégzése tárgyban beszerzési eljárást folytattunk le a kivitelező kiválasztására.*

*A kivitelezőt az alábbi gazdasági szereplők megkeresésével kívánta a kiválasztani*

*- Colas Út Zrt. 1113 Budapest, Bocskai út 73.*

*- HUN-TRIGEO Kft. 7512 Mike, Kossuth utca 1.*

*- SZÉLES ÚT Kft. 2890 Tata, Faller J. u. 2.*

*A megadott határidőre mindhárom gazdasági szereplő megfelelő formában és tartalomban küldte meg ajánlatát az alábbiak szerint:*

*- Colas Út Zrt. nettó: 21.017.843,-Ft,*

*- HUN-TRIGEO Kft. nettó: 22.464.537,-Ft,*

*- SZÉLES ÚT Kft. nettó: 22.227.666,-Ft.*

*Az árajánlatkérésben megfogalmazottak alapján az eljárás nyertese a legkedvezőbb ajánlatot adó gazdasági szereplő kiválasztására kerül sor.*

*Javasolom, hogy a legkedvezőbb árajánlatot adó Colas Út Zrt. (1113 Budapest, Bocskai út 73.) gazdasági szereplő kerüljön kiválasztásra.*

*Kérem, szíveskedjék a Tisztelt Képviselő-testület az előterjesztést megtárgyalni és a határozati javaslatot elfogadni.*

*Csabdi, 2022. május 21.*

*Tisztelettel:*

***Huszárovics Antal***

***polgármester***

***Határozati javaslat:***

***Csabdi Község Önkormányzat Képviselő-testületének***

***……./2022. (V.25.) határozata***

***Zártkertek infrastrukturális fejlesztése 2021. pályázat keretében elvégzendő***

***útfelújítási munkálatok elvégzésére kivitelező kiválasztása***

*Csabdi Község Önkormányzat Képviselő-testülete úgy dönt, hogy*

*1., a Csabdi külterület 0115/6., a 0115/14. és a zártkert 757., 772. hrsz-ú utak felújítása munkálatok elvégzésére érkezett ajánlatok érvényesek, az eljárás eredményes és a felújítási munkálatok elvégzésére az összegszerűségében legkedvezőbb ajánlatot benyújtó Colas Út Zrt. (1113 Budapest, Bocskai út 73. adószám: 14904134-2-44.) ajánlat a határozat mellékletét képező árajánlat tartalmának megfelelően, az ott részletezett nettó 21.017.843,-Ft, azaz* ***bruttó 26.692.661,-*** *Ft vállalkozói díj mellett elfogadja.*

*2., A beruházás megvalósításához szükséges fedezet pályázati támogatás forrásból és 8.693.002,-Ft összegű saját forrásból a 2022. évi költségvetés külön során rendelkezésre áll,*

*3., A Képviselő-testület felhatalmazza a Polgármestert a határozat mellékletét képező vállalkozási szerződés aláírására.*

*Felelős: Polgármester*

*Határidő: Azonnal*

*Melléklet a /2022. (V. 25.) határozathoz*

Szerződésszám: Cs/234-17/2022.

**KIVITELEZÉSI SZERZŐDÉS**

mely létrejött egyrészről

**Csabdi Község Önkormányzata**

Székhely: 2064 Csabdi, Szabadság utca 44.

Adószám: 15727646-2-07

Pénzforgalmi számlaszám: 11736020-15727646

Képviseli: Huszárovics Antal polgármester

mint megrendelő (a továbbiakban: „***Megrendelő***”)

másrészről a

**Colas Út Zrt.**

Székhely: 1113 Budapest, Bocskai út 73.

Levelezési cím: 2893 Tata 3 Pf.: 329.

Adószám: 14904134-2-44

Cégjegyzékszám: 01-10-046637

MKIK kivitelezői nyilvántartási szám: 20A18438

Pénzforgalmi számlaszám: 10800007-60000000-13317003

Képviselik: Bányavári Gábor területi igazgató és

Sebestyén Balázs termelési főmérnök, együttesen

mint vállalkozó (a továbbiakban: „***Vállalkozó***”, Megrendelő és Vállalkozó a továbbiakban együtt: “***Felek***”) között, alulírott napon és helyen, az alábbi feltételek szerint.

1. **A szerződés tárgya**
   1. A Megrendelő megrendeli, a Vállalkozó pedig elvállalja az alábbi munka elvégzését, a jelen szerződésben foglalt feltételek szerint:

**Csabdi, külterület 0115/6., 0115/14., és a zártkert 757., 772. hrsz-ú utak felújítása**

(a továbbiakban: ***„Munka”***)

A Munka részletes műszaki tartalma (mennyiségi/minőségi követelmények) a szerződés 1. sz. mellékletében („Árajánlat”) került meghatározásra.

* 1. Megrendelő tájékoztatja Vállalkozót, hogy a Munka nem építési hatósági engedély-köteles, építési hatósági tudomásulvételi eljáráshoz nem kötött.
  2. A munkavégzés helye (munkaterület): **Csabdi, külterület 0115/6., 0115/14., és a zártkert 757., 772. hrsz.**

1. **Határidők**
   1. A munkaterület átadásának határideje: **2022.06.13.**

Megrendelőnek a munkaterületet a fenti határidőn belül, előzetesen egyeztetett időpontban, munkavégzésre alkalmas állapotban kell a Vállalkozó rendelkezésére bocsátania.

A Vállalkozó a tevékenység megkezdését mindaddig megtagadhatja, amíg a munkaterület a tevékenység végzésére nem alkalmas. Ha a Megrendelő a munkaterületet a Vállalkozó felszólítása ellenére nem biztosítja, a Vállalkozó elállhat a szerződéstől, és kártérítést követelhet.

* 1. Teljesítési véghatáridő: **2022.06.30.**

Vállalkozó előteljesítésre jogosult. Határidőben teljesít a Vállalkozó, ha az átadás-átvétel a teljesítési véghatáridőn belül megkezdődik.

1. **Vállalkozói díj**
   1. Vállalkozót a Munka szerződésszerű teljesítése esetén **21.017.843,- (huszonegymillió-tizenhétezer-nyolcszáznegyvenhárom) Ft + ÁFA** összegű **átalánydíj** illeti meg.
   2. Megrendelő kijelenti, hogy a vállalkozói díj pénzügyi fedezete rendelkezésre áll.
   3. Vállalkozó az **átalánydíjon** felül a pótmunka ellenértékét igényelheti, a többletmunka ellenértékének megtérítésére nem jogosult. A Megrendelő köteles azonban megtéríteni a Vállalkozónak a többletmunkával kapcsolatban felmerült olyan költségét, amely a szerződés megkötésének időpontjában nem volt előrelátható.
2. **Fizetési feltételek**
   1. A vállalkozói díj összegét Megrendelő egy összegben, a teljesítést követően fizeti meg Vállalkozó részére. Vállalkozó előleg- vagy részszámla kiállítására nem jogosult.
   2. Számla kiállítására Vállalkozó a Munka hiba- és hiánymentes teljesítését követően, a Megrendelő által kiállított teljesítésigazolás alapján jogosult.
   3. Megrendelő a számla kiállítását követő **15 (tizenöt) napon** belül köteles a számla teljes összegét banki átutalás útján Vállalkozó részére megfizetni.
   4. A számla bármely okból történő kifogásolására (vitatására) Megrendelő a kézhezvételt követő 10 napos jogvesztő határidőn belül jogosult. Amennyiben a fenti határidőn belül Megrendelő a számlát írásban, indokai megjelölése mellett nem kifogásolta, a számla befogadottnak, a számlakövetelés kifejezetten elismertnek minősül, és utóbb érvényesen nem vitatható.
   5. A vállalkozói díjba Megrendelő csak a Vállalkozó által előzetesen írásban elismert követelést számíthat be.
   6. Megrendelő kifizetéseket Vállalkozónak a 322/2015. (X. 30.) Korm. rendeletben megfogalmazott kritériumok alapján teljesít, tekintettel arra, hogy a jelen szerződés keretében Vállalkozó közbeszerzéses Projekt teljesítésében működik közre.
3. **Megrendelő jogai és kötelezettségei**
   1. Vállalkozó szerződésszerű teljesítése esetén Megrendelő köteles a Munkát műszaki átadás-átvételi eljárás keretében átvenni, a teljesítést igazolni és a vállalkozói díjat megfizetni.
   2. Megrendelő a munkavégzéshez szükséges és arra alkalmas munkaterületet a munkavégzés ideje alatt folyamatosan biztosítja Vállalkozó részére.

A munkaterület az építési-szerelési munka végzésére akkor alkalmas, ha állapota a szerződés teljesítését nem gátolja, továbbá, ha a kitűzött alappontok és azok jegyzékének átadása megtörtént. Megrendelő kijelenti és szavatolja, hogy harmadik személy a Vállalkozónak átadott munkaterületre vonatkozóan nem érvényesíthet olyan igényt, amely az építési munka hatékony végzését veszélyezteti vagy gátolja.

* 1. Megrendelő köteles a munkát időszakonként ellenőrizni.
  2. A Munka elvégzéséhez szükséges építésügyi hatósági engedélyek, illetve a szükséges egyéb hatósági/tulajdonosi/üzemeltetői engedélyek, nyilatkozatok vagy hozzájárulások megszerzése Megrendelő kötelezettsége, melyet saját szervezésében, költségén és felelősségére, legkésőbb a munkaterület átadásáig teljesít.
  3. Megrendelő feladata az építőipari kivitelezői tevékenységről szóló 191/2009. (IX.15.) Korm. rendelet szerinti kivitelezési dokumentáció meglétéről való gondoskodás, az abban foglaltak betartatása. Megrendelő köteles a Vállalkozóval mindenkor együttműködni, kérésére a tervek magyarázatát, a részletes kivitelezési utasítást írásban megadni.
  4. Ha ugyanazon a munkaterületen egyidejűleg vagy egymást követően több vállalkozó tevékenykedik, a munkák gazdaságos és összehangolt elvégzésének feltételeit a Megrendelő köteles megteremteni.
  5. Megrendelő jogosult írásban kezdeményezni Vállalkozónál a jelen szerződés módosítását a Munka mennyiségének növelése, csökkentése, önálló munkarészek, rendszerek ideiglenes vagy véglegesen elhagyása érdekében. Felek kifejezetten rögzítik, hogy a fenti változásokra kizárólag Felek megállapodása alapján, szerződésmódosítás keretében kerülhet sor, azok egyoldalú elrendelésére Megrendelő nem jogosult.

1. **Vállalkozó jogai és kötelezettségei**
   1. Vállalkozó köteles a Munkát az 1. sz. melléklet szerinti műszaki tartalommal határidőre elvégezni és Megrendelő részére műszaki átadás-átvételi eljárás keretében átadni.
   2. A Vállalkozó köteles elvégezni a vállalkozási szerződés tartalmát képező, de a vállalkozói díj meghatározásánál figyelembe nem vett munkát és az olyan munkát is, amely nélkül a mű rendeltetésszerű használatra alkalmas megvalósítása nem történhet meg (többletmunka).
   3. A Vállalkozó köteles elvégezni az utólag megrendelt, különösen tervmódosítás miatt szükségessé váló munkát is, ha annak elvégzése nem teszi feladatát aránytalanul terhesebbé (pótmunka).

Vállalkozó a pótmunka műszaki szükségességét Megrendelővel, illetve Megrendelő a pótmunka igényét Vállalkozóval késedelem nélkül írásban közölni köteles.

Vállalkozó a pótmunka elvégzésére csak abban az esetben köteles, ha a pótmunka műszaki tartalmát, díjazását, elszámolását, illetve a jelen szerződésben meghatározott teljesítési határidőre szükséges szerinti módosítását illetően Felek írásban – szerződésmódosítás keretében – megállapodtak.

Amennyiben a szerződéshez csatolt költségvetés vagy műszaki leírás az elrendelt pótmunkára alkalmazható egységárakat tartalmaz, úgy a pótmunkák ezen egységárak alapján kerülnek elszámolásra.

* 1. Vállalkozó jelen szerződés alapján tervezési és/vagy engedélyezetési feladatot nem vállal. Vállalkozó ugyanakkor köteles a Megrendelő által átadott tervdokumentációt a munka megkezdése előtt megvizsgálni és a Megrendelőt a terv felismerhető hibáira, hiányosságaira figyelmeztetni. Ha a terv valamely hibája vagy hiányossága a kivitelezés folyamatában válik felismerhetővé, a Vállalkozó késedelem nélkül köteles erről a Megrendelőt tájékoztatni.
  2. A Vállalkozó a Megrendelő utasítása szerint köteles eljárni. Az utasítás nem terjedhet ki a tevékenység megszervezésére, és nem teheti a teljesítést terhesebbé. Ha a Megrendelő célszerűtlen vagy szakszerűtlen utasítást ad, a Vállalkozó köteles őt erre figyelmeztetni. Ha a Megrendelő a figyelmeztetés ellenére utasítását fenntartja, a Vállalkozó a szerződéstől elállhat vagy a feladatot a Megrendelő utasításai szerint, a Megrendelő kockázatára elláthatja. A Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.

* 1. Vállalkozó a véglegesen beépített anyagok származási és minőségi bizonylatait köteles Megrendelő részére legkésőbb a műszaki átadás-átvétel megkezdéséig átadni.
  2. Vállalkozó köteles a jogszabályi előírásoknak megfelelő vizsgálatok (ellenőrzések, mérések) lefolytatására. Ezek eredményeit a műszaki átadás-átvételi eljárás megkezdéséig átadja Megrendelő részére.
  3. Vállalkozó köteles az építőipari kivitelezési tevékenységről szóló 191/2009. (IX.15.) Korm. rendeletben foglaltak szerint az építési naplót megnyitni és folyamatosan vezetni.
  4. Vállalkozó köteles a vonatkozó munkajogi, adó- és társadalombiztosítási jogszabályokat betartani.
  5. A munkaterület átadása után az adott munkaterületen a munka irányítását Vállalkozó végzi, aki felelős a munkavédelmi, tűzvédelmi és egészségügyi jogszabályok és előírások maradéktalan betartásáért. A Vállalkozó köteles dolgozóit az előírásoknak megfelelően foglalkoztatni, kioktatni, a szükséges védőfelszereléssel ellátni.
  6. Vállalkozó köteles a munkaterületet rendben tartani, a szerződés teljesítése során keletkező építési hulladékot és törmeléket elszállítani. Vállalkozó köteles betartani a mindenkor érvényes és hatályos környezetvédelmi jogszabályokat, így különösen az esetlegesen keletkező veszélyes hulladékok kezelésére vonatkozó előírásokat.
  7. Vállalkozó a szerződés teljesítése során jogosult alvállalkozó(ka)t igénybe venni.
  8. Megrendelő súlyos szerződésszegése esetén Vállalkozó jogosult a szerződés teljesítését – a szerződésszegés fennállásának idejéig – felfüggeszteni.

1. **Műszaki átadás-átvétel, teljesítésigazolás**
   1. Ha a Vállalkozó a Munkát a jelen szerződésben foglaltak szerint elvégezte, a Munkát Megrendelő részére írásban készre jelenti. A készre jelentés alapján Megrendelő a készre jelentés kézhezvételét követő 3 munkanapon belüli időpontra kitűzi a műszaki átadás-átvétel kezdő időpontját.
   2. Megrendelő a műszaki átadás-átvételi eljárás során köteles megvizsgálni az elkészült Munkát és a szerződésben foglaltak teljesülését.
   3. A műszaki átadás-átvételi eljárás időtartama legfeljebb 5 nap.
   4. A műszaki átadás-átvételi eljárásról Felek a 191/2009. (IX. 15.) Korm. rendeletben foglaltak szerint jegyzőkönyvet vesznek fel.
   5. Nem tagadható meg az átvétel a Munka olyan hibája miatt, amely, illetve amelynek kijavítása vagy pótlása nem akadályozza a rendeltetésszerű használatot.
   6. Hibák/hiányosságok megállapítása esetén a műszaki átadás-átvételi jegyzőkönyvnek tartalmaznia kell a kijavításra a Felek által meghatározott megfelelő határidőt, valamint a kijavításért és az átvételért felelős személy megnevezését. Ha a Vállalkozó kijavítást maradéktalanul elvégezte, a kijavítást Megrendelő részére írásban készre jelenti, ezt követően a hibák/hiányosságok kijavítását Felek késedelem nélkül közös bejárás keretében, jegyzőkönyv felvétele mellett ellenőrzik.
   7. Hiba- és hiánymentes teljesítés esetén Megrendelő haladéktalanul aláírja a Vállalkozó által kiállított teljesítésigazolást és átadja Vállalkozó részére.
   8. A Munka átvétele, illetve az átvétel jogosulatlan megtagadása esetén az átvétel, illetve a jogosulatlan megtagadás időpontjától a kárveszély Megrendelőre száll át.

Ha a Megrendelő egyes munkarészeket a teljesítés előtt ideiglenes jelleggel átvesz (előzetes átadás), ezek tekintetében a kárveszély az átvétel időpontjától Megrendelőre száll át.

1. **Késedelem, felmondás**
   1. Megrendelő bármely fizetési késedelme esetén a Ptk. szerinti késedelmi kamat és behajtási költségátalány megfizetésére köteles.
   2. Amennyiben Vállalkozó a 2.2. pont szerinti határidő tekintetében 30 napot meghaladó késedelembe esik, Megrendelő jogosult a szerződést felmondani és – amennyiben Vállalkozó a késedelemért felelős – a szerződésszegésre vonatkozó szabályok szerint Vállalkozótól kártérítést követelni.
2. **Szavatosság, jótállás**
   1. Vállalkozó a hibás teljesítésért a Ptk. és a vonatkozó egyéb jogszabályok – így különösen az egyes nyomvonal jellegű építményszerkezetek kötelező alkalmassági idejéről szóló 12/1988. (XII. 27.) ÉVM-IpM-KM-MÉM-KVM együttes rendelet – szerint felelősséggel tartozik (kellékszavatosság).
   2. Vállalkozó a Munkára **12 hónap jótállást** (Ptk. 6:171. §) vállal.
3. **Vegyes rendelkezések**
   1. Vállalkozó felelős műszaki vezetője, illetve általános kapcsolattartója:

|  |  |
| --- | --- |
| Felelős műszaki vezető: | Kapcsolattartó: |
| név: Bécsi Balázs  cím: 2890 Tata, Környei utca 24.  telefon: +36 30 685 2304  e-mail: balazs.becsi@colas.hu | név: Bécsi Balázs  cím: 2890 Tata, Környei utca 24.  telefon: +36 30 685 2304  e-mail: balazs.becsi@colas.hu |

* 1. Megrendelő teljesítésigazolás kiállítására jogosult műszaki ellenőre, illetve általános kapcsolattartója:

|  |  |
| --- | --- |
| Kapcsolattartó: |  |
| név: Huszárovics Antal  beosztás: polgármester  cím: 2064 Csabdi, Szabadság utca 44.  mobiltelefon: +36 70 450 8718  e-mail: pmh@csabdinet.hu |  |

* 1. Jelen szerződés érvényesen csak írásban módosítható vagy egészíthető ki.
  2. A jelen szerződést aláíró személyek kijelentik, hogy a szerződés aláírásához szükséges minden felhatalmazással rendelkeznek.
  3. Felek ezennel kijelentik, hogy a jelen szerződéssel kapcsolatos bármilyen vitájukat elsősorban békésen igyekeznek megoldani. A békés egyeztetés eredménytelensége esetén a jogvita elbírálására a mindenkori szabályok szerint hatáskörrel és illetékességgel rendelkező magyar bíróság jogosult.
  4. Jelen szerződésben nem szabályozott kérdések tekintetében a Ptk. (2013. évi V. tv.), az Étv. (1997. évi LXXXVIII. tv.), az építőipari kivitelezői tevékenységről szóló 191/2009. (IX. 15.) Korm. rendelet és a vonatkozó egyéb jogszabályok rendelkezései az irányadók.

Felek kijelentik, hogy e szerződést elolvasták, rendelkezéseit megértették, magukra nézve kötelezőnek tartják, és mint akaratukkal mindenben megegyezőt jóváhagyólag aláírták.

Kelt: Tata, 2022.06.08.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Megrendelő | Vállalkozó |

Mellékletek:

1. sz. melléklet: Költségvetés
2. sz. melléklet: ÁFA nyilatkozat

Jogi ellenjegyző: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr. Sisa András jegyző


Csabdi, 2022. június 08.

Pénzügyi ellenjegyző: \_\_\_\_\_\_\_\_\_\_\_\_\_\_\_\_\_\_\_\_\_

Zsoldi Éva Zsófia pénzügyi ügyintéző

Csabdi, 2022. június 08.

1. sz. melléklet



2.sz. melléklet

**ÁFA NYILATKOZAT**

Az általános forgalmi adóról szóló 2007. évi CXXVII. törvény (a továbbiakban: *Áfa tv.*) 142. § (1) bekezdése meghatározza azokat az eseteket, amelyeknél az adót a termék beszerzője vagy szolgáltatás igénybevevője fizeti. (ún. fordított adózás)

Az Áfa tv. 142. § (3) bekezdése alapján a fordított adózás alkalmazásának feltétele, hogy az ügylet teljesítésében érintett felek

a) mindegyike belföldön nyilvántartásba vett adóalany legyen, valamint

b) egyikének se legyen olyan, e törvényben szabályozott jogállása, amelynek alapján tőle adó fizetése ne lenne követelhető.

Alulírott **Huszárovics Antal**,mint **Csabdi Község Önkormányzata** (adószám: 15727646-2-07; a továbbiakban: *Megrendelő*) képviselője, ezúton nyilatkozom, hogy az Áfa. tv. 142. § (3) bekezdése szerinti feltételeknek a Megrendelő

* **MEGFELEL, azaz a Megrendelő belföldön nyilvántartásba vett adóalany, és nincs olyan, az Áfa tv-ben szabályozott jogállása, amelynek alapján tőle adó fizetése ne lenne követelhető.\***
* NEM FELEL MEG.

\*A megfelelő rész aláhúzandó!

Megrendelő a **Colas Út** **Zrt-**től (adószám: 14904134-2-44) az alábbi, ingatlan létrehozatalára / bővítésére / átalakítására / egyéb megváltoztatására irányuló, építési-szerelési / egyéb szerelési munkát rendelte meg:

**„Csabdi, külterület 0115/6., 0115/14., és a zártkert 757., 772. hrsz-ú utak felújítása”**

Hivatkozva az Áfa tv. 142. § (1) bek. b) pontjára, Megrendelő – mint a szolgáltatás igénybevevője – képviseletében ezúton nyilatkozom, hogy a fentimunka

* építési hatósági engedély-köteles
* építési hatósági tudomásulvételi eljáráshoz kötött
* **sem építési hatósági engedélyhez, sem építési hatósági tudomásulvételi eljáráshoz NEM KÖTÖTT\***

\*A megfelelő rész aláhúzandó!

A jelen nyilatkozat az Áfa tv. 142. § (5) bekezdés a) pontja alapján került kiállításra.

Kelt: Tata, 2022.06.08.

|  |
| --- |
| …………………………………………. |
| **Csabdi Község Önkormányzata**  képv.: Huszárovics Antal polgármester |